Diari Oficial de la Generalitat Valenciana


Sumari del DOGV 7922, del 22-11-2016 (2016/9250)

RESOLUCIÓ de 4 de novembre de 2016, de la Direcció General de Recursos Humans i Econòmics, en compliment de la Interlocutòria de 28 de setembre de 2016, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana en peça separada de mesures cautelars instades per Shaban Kilani Elmasari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7922

Data del DOGV
:   22-11-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/9250


Data del document
:   04-11-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 4 de novembre de 2016, de la Direcció General de Recursos Humans i Econòmics, en compliment de la Interlocutòria de 28 de setembre de 2016, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana en peça separada de mesures cautelars instades per Shaban Kilani Elmasari.  
 [2016/9250]  
En execució de la Interlocutòria de data 28 de setembre de 2016, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, dictada en peça separada de mesures cautelars número 2/000367/3674-RB instades per Shaban Kilani Elmasari, es resol pel gerent del Departament de la Plana el dia 28 d'octubre de 2016 la reincorporació al servei actiu, amb efectivitat de 14 de novembre de 2016, en el lloc de treball que va resultar vacant, a conseqüència de la seua jubilació.  
La reincorporació de Shaban Kilani Elmasari té caràcter provisional, en atenció a la naturalesa cautelar de la mesura judicial adoptada, i està condicionada a la sentència que es dicte en el procediment ordinari corresponent, o a qualsevol altra resolució que supose la modificació o alteració de la mesura cautelar acordada, i finalitzarà transcorregut un any des del compliment de l'edat de jubilació forçosa, el 27 d'agost de 2017, sense perjudici del que disposa l'article 7 del Decret 136/2014, de 8 d'agost, del Consell.  
La plaça a què es reincorpora és la 10638, cap de secció d'Urologia en l'Hospital de la Plana, està inclosa en la Resolució de 28 d'abril de 2016, del director general de Recursos Humans i Econòmics, per la qual es convoca concurs per a la provisió de diverses direccions de servei i secció assistencials en diferents hospitals dependents de la Conselleria de Sanitat Universal i Salut Pública (DOCV 7774, 04.05.2016).  
  
Fent ús de les competències atribuïdes per l'article 17 del Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Detraure la plaça 10.464 de cap de secció d'Urologia de la Resolució de 28 d'abril de 2016, del director general de Recursos Humans i Econòmics, per la qual es convoca concurs per a la provisió de diverses direccions de servei i secció assistencials en diferents hospitals dependents de la Conselleria de Sanitat Universal i Salut Pública (DOCV 7774, 04.05.2016) i suspendre el procediment del concurs de la plaça mentres l'ocupe Shaban Kilani Elmasari.  
  
Contra la present resolució podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia segons disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa, així com qualsevol altre recurs que estime en defensa del seu dret.  
  
València, 4 de novembre de 2016.- El director general de Recursos Humans i Econòmics: Justo Herrera Gómez.